الإدعاء
- بوست منتشر بشكل كبير بيقول: "قانون المعاشات الجديد لو بتشتغل شغلانة بيدخلك منها 2000 جنيه المعاش هيتلغي.. لو وصل النور بيجيلك بـ800 جنيه المعاش هيتلغي.. لو عندك عربية قيمتها 300 ألف جنيه المعاش هيتلغي.. يعني بالعربي كده يا تعيش شحات في مصر يا تغور في داهية".
– الكلام ده غير صحيح. مفيش أي نص في قانون التأمينات الاجتماعية والمعاشات الجديد بيقول الكلام ده، والقانون لم يذكر في أي مادة إمكانية وقف المعاش عن صاحبه.✅✅
– وزارة التضامن الاجتماعي سبق ونفت الموضوع ده وقالت إن “المعاش هو حق أصيل لصاحبه يكفله له القانون ولا يجوز حرمانه منه أو إيقاف صرفه بأي حال من الأحوال، والدولة ستظل مستمرة في الوفاء بالتزاماتها تجاه جميع أصحاب المعاشات”.✅✅
– يوجد عدة حالات لوقف المعاش عن ورثة صاحب المعاش، وبردو مش من ضمنهم زيادة الدخل عن 2000 جنيه أو وصل النور عن 800 جنيه أو امتلاك عربية قيمتها بأكتر من 300 ألف جنيه.✅✅
مركز المعلومات ودعم اتخاذ القرار بمجلس الوزراء – مصر
## حالات وقف وقطع المعاش للورثة (بيسموا في القانون مستحقين) هي:
-الالتحاق بأى عمل والحصول منه على دخل صافٍ يساوي قيمة المعاش أو يزيد عليه، فإذا نقص الدخل عن المعاش صـرف إليه الفرق من تاريخ الالتحاق بالعمل.
– مزاولة مهنة تجارية أو غير تجارية منظمة بقوانين أو لوائح لمدة تزيد على خمس سنوات متصلة أو متقطعة، ويعود الحق في صرف المعاش في حالة ترك مزاولة هذه المهنة.
– وفاة المستحق (وارث المعاش).
– زواج الأرملة أو الأرمل أو البنت أو الأخت.
– بلوغ الابن أو الأخ سن 21 ويستثنى من هذا الشرط العاجز عن العمل والطالب حتى سن 26 سنة.
– توافر شروط استحقاق معاش آخر (في بعض الحالات).